Saietera

Saietera, halaber gezileihoa, horma batean dagoen irekidura bertikal estua da, arkuz geziak edo baleztaz saietak jaurti ahal izateko. Era askotakoak izan zitezkeen; oso arruntak ziren gurutze-formakoak. 

Saieteraren atzean zeuden barneko hormak angelu zeiharrean ebakitzen ziren maiz, arkulariak ikuseremu eta tiro-eremu zabalak izan zitzan. Irekidura bertikal meharrak aukera ematen zion arkulariari jaurtiketaren angelua eta norabidea aldatzeko, baina erasotzaileei zaila egiten zitzaien arkulariari kalte egitea, oso helburu txikia baitzen.

 Iruditegia 

 Erreferentziak 

 Kanpo estekak 

Kategoria:Gazteluak
Kategoria:Erdi Aroko arkitektura